மன்னார் நானாட்டான் பிரதேச செயலகப்பிரிவிற்குள் ஒரு கிராம சேவையாளர் பிரிவைச் சேர்ந்த(GN Division MN/121) பூவரசங்குளம் முஸ்லிம் சமூகத்தவரை பெரும்பான்மையாகக் கொண்ட விவாசயக் கிராமம், 116 குடும்பங்கள். பொந்தீவுக் கண்டல் கிறிஸ்த்தவ மக்களைப் பெரும்பான்மையாகக் கொண்ட கிராமம் 96 குடும்பங்கள். இவ்விரண்டு கிராம மக்களிடையே மிக நீண்டகாலமாக அந்நியோன்யமான உறவும், கொடுக்கல் வாங்கல்களும் நிலவி வருகின்றது. 1990களின் வெளியேற்றத்தின் பின்னர்; 2005 முதல் குறித்த பிரதேசத்தில் முஸ்லிம்களின் மீள்குடியேற்றம் இடம்பெற்று வருகின்றது. மேற்படி பிணக்குடன் தொடர்புடைய இரு சமூகங்களையும் கிறிஸ்த்தவர்கள், முஸ்லிம்கள் என அடையாளம் செய்வதைவிடவும் அவர்களுடைய பிரதேசங்களின் பெயரால் அடையாளம் செய்வது பொறுத்தமானதாக இருக்கும் என எண்ணுகின்றேன்.